З гэтым “вечным” і “нязменным” ў спадчыне Уладзіміра Караткевіча звязаныя працы беларускіх мастакоў, экспанаваныя ў Беларускім тэатры “Лялька”. Усе імёны іх вядомыя знатакам сучаснага беларускага мастацтва: Уладзімір Вальноў, Вікенцій Ральцэвіч, Барыс Лалыка, Алесь Марачкін, Святлана Баранкоўская, Міхась Ляўковіч, Юрый Шайнураў, Іван Лісіца, Кацярына Мяснікава, Аляксандр Шыёнак, Вячаслаў Шайнураў. Хоць выстава, па словах яе арганізатараў, збіралася даволі спантанна, аднак цэласнае ўражанне ад свету Уладзіміра Караткевіча было відавочна. Не ўсе працы вядомых майстроў прама суадносіліся з творамі вялікага пісьменніка, аднак яго свет выяўлены ў поўнай меры.